מעבדה- ספיחה על פחם פעיל  

 1. ספיחה: 
הצטברות של חומר (גז או מוצק) על שטח הפנים של מוצק. שטח פנים גדול מאד היא אחת הדרישות ההכרחיות שעל המוצק למלא כדי שיתאים לשמש כחומר סופח.
אחד החומרים הטובים ביותר לשמש כחומר סופח הוא פחם פעיל.
הפחם הפעיל משמש במסנני מים, בפילטרים לסילוק ריחות וכן במסננים של מסכות אב"כ.

פחם פעיל: 
פחם פעיל הוא שם כללי למוצק שחור שיש בו תכולה גבוהה של פחמן ומימן. לפחם הפעיל יש מבנה אמורפי בעל פורוזיביות גבוהה (מאד נקבובי ובעל הרבה חללים ריקים). בשל כך, שטח הפנים שלו גדול מאד ויכול להגיע עד ל-  2500 מ"ר  ב- 1 גר' מוצק!
פחם פעיל מופק מכבול, פחם, עץ, קליפות קוקוס ומקורות נוספים. הכנתו כוללת חימום חומר הגלם לטמפרטורות של 800-1000ºC ללא נוכחות חמצן ובנוכחות קיטור. תהליך זה גורם להרחקת תרכובות אורגניות שונות וליצירת מבנה נקבובי מאוד שמאפיין את הפחם הפעיל. גודל הנקבוביות תלוי בחומר הגלם ובתנאים הנבחרים בזמן ההפקה. הספיחה על הפחם הפעיל מתבצעת הודות לשטח הפנים הגדול הקיים. אטומי הפחמן הנמצאים בפני השטח מסוגלים למשוך אליהם מולקולות שונות, במיוחד תרכובות פחמן. כיוון שהפעילות היא על פני שטח מסוים, לפילטר יש יכולת ספיחה מוגבלת ולכן בשלב מסוים יש להחליפו. 
הפחם הפעיל נמצא בשימוש בשתי צורות עיקריות: כאבקה (PAC) ובצורה גרגרית – גרנולרית (GAC).


ניסוי מקדים:
מטרת הניסוי:
לבדוק את יכולת הספיחה של חומרים שונים כגון:
*פחם פעיל גרגירי
*פחם פעיל אבקתי
*גיר אבקתי

משתנה תלוי:
צבע התמיסה של צבע המאכל לאחר סינון.
משתנה בלתי תלוי:
סוג החומר הסופח

גורמים קבועים:
טמפרטורה, ריכוז התמיסות, צבע מאכל אדום, לחץ, נפח התמיסה, מסת החומר הסופח.

השערה:
1. ככל ששטח הפנים של החומר הסופח יהיה גדול יותר, איכות הספיחה תהיה גבוהה יותר.
2. ככל ששטח הפנים של החומר הסופח גדול יותר, כך מולקולות הצבע ייספחו טוב יותר וצבע התמיסה לאחר הספיחה יהיה שקוף יותר.
#ספיחה היא הצטברות של חומר על שטח הפנים של המוצק, לכן ככל ששטח הפנים של המוצק יהיה גדול כך כושר הספיחה יהיה גדול יותר.



ציוד וחומרים:
8 מבחנות
פיפטה
4 ניירות סינון
4 משפכים
16 מ"ל צבע מאכל אדום
סוגי פחמים:
0.5 גרם פחם פעיל גרגירי
0.5 גרם פחם פעיל אבקתי
0.5 גרם גיר אבקתי

מהלך הניסוי:
1. שקלנו 0.5 גר' פחם פעיל אבקתי והכנסנו אותו לתוך מבחנה. 
2. שקלנו 0.5 גר' פחם פעיל גרגרי והכנסנו אותו לתוך מבחנה. 
3. שקלנו 0.5 גר' גיר אבקתי והכנסנו אותו לתוך מבחנה. 
4. הוספנו לכל אחת משלוש המבחנות 4 מ"ל תמיסה מרוכזת של צבע מאכל אדום.
5. הוספנו למבחנה הרביעית (ששימשה כמבחנת ביקורת) 4 מ"ל תמיסה מרוכזת של צבע מאכל אדום.
6. הכנו 4 משפכים עם נייר סינון מקופל בתוכם.
*לאחר כדקה סיננו כל אחת מ-4 התמיסות דרך משפך עם נייר סינון לתוך 4 מבחנות נקיות.





תצפיות:

	
	פחם פעיל אבקתי
	פחם פעיל גרגירים
	אבקת גיר
	מבחנה ריקה לביקורת

	לפני הוספת התמיסה המרוכזת של צבע מאכל אדום (בנפח 4 מ"ל)
	מבחנה עם אבקה של פחם פעיל אבקתי בצבע שחור.

	מבחנה עם גרגירים של פחם פעיל בצבע שחור.
	מבחנה עם אבקת גיר לבנה.
	מבחנה ריקה שתשמש כמושא להשוואה עם שאר המבחנות וגם לביקורת.

	לאחר הוספת התמיסה המרוכזת של צבע מאכל אדום (בנפח 4 מ"ל)
	צבע התמיסה במבחנה היה שחור.
	צבע התמיסה היה אדום עם משקע שחור.
	צבע התמיסה במבחנה היה ורוד עם משקע לבן.
	צבע התמיסה במבחנה היה אדום.

	לאחר סינון התמיסה המרוכזת של צבע מאכל אדום (בנפח 4 מ"ל)
	לאחר סינון המים למבחנה ריקה, נותרו המים שקופים.
	לאחר סינון המים למבחנה ריקה, נותרו המים ורודים.
	לאחר סינון המים למבחנה ריקה, נותרו המים אדמדמים.
	נשאר צבע אדום ללא שינוי.




•הפחם הגרגירי ספח מעט צבע מאכל והפך את צבע התמיסה לוורוד שקוף.
•הפחם האבקתי ספח את כל הצבע והפך את התמיסה לשקופה
•הגיר האבקתי ספח מעט צבע מאכל והפך את צבע התמיסה לוורוד אדמדם עכור.







טבלת תוצאות: 
השפעת סוג החומר הסופח על יכולת הספיחה שנקבעת ע"י צבע של תמיסת צבע המאכל לאחר סינון.

	סוג החומר
	יכולת הספיחה
	צבע התמיסה לאחר סינון

	פחם פעיל אבקתי
	טובה מאוד (3)
	שקוף

	פחם פעיל גרגירי
	טובה  (2)
	ורוד שקוף

	גיר אבקתי
	לא טובה (1)
	ורוד עכור חזק




גרף תוצאות:















מסקנות מהגרף:
מהגרף ניתן לראות שלפחם פעיל האבקתי יש את היכולת הגבוהה ביותר לספיחה, לאחר מכן לפחם פעיל גרגירי ולבסוף לגיר האבקתי.


מסקנות הניסוי:
עפ"י הגרף אנו רואים כי לפחם פעיל האבקתי יש את יכולת הספיחה הטובה ביותר מכיוון שלאחר סינון המים התמיסה הייתה שקופה ולכן ניתן להסיק ששטח הפנים שלו הכי גדול. אחריו נמצא הפחם הפעיל הגרגירי בעל יכולת ספיחה טובה, אומנם פחות מהפחם פעיל האבקתי אך יותר מהגיר האבקתי. הסקנו כך מכיוון שהמים לאחר הסינון היו ורודים-שקופים ולכן אנו מבינים שהוא בעל שטח פנים בינוני כלומר, קטן יותר משטח הפנים של הפחם פעיל האבקתי אך גדול יותר משטח הפנים של הגיר האבקתי.
בתחתית הרשימה נמצא הגיר האבקתי, לו יש את יכולת הספיחה הגרועה ביותר. מכיוון שצבע התמיסה לאחר הסינון היה ורוד עכור, אנו מסיקים שהוא בעל שטח הפנים הקטן ביותר מכולם.
#לסיכום, ניתן להסיק כי קיים קשר ישיר בין גודל שטח הפנים לבין יכולת הספיחה- ככל ששטח הפנים גדול יותר כך יכולת הספיחה טובה יותר.


שאלות שהתעוררו במהלך הקריאה:
*מהי ההשפעה של שינוי בטמפ' על יכולת הספיחה של פחם פעיל?
*כיצד משפיעה כמות החומר הסופח על יכולת הספיחה של פחם פעיל?
*כיצד ריכוז התמיסה משפיע על יכולת הספיחה של פחם פעיל?
*כיצד סוג צבע המאכל משפיע על איכות הספיחה של הפחם הפעיל הגרגרי?
*כיצד סוג הפחם הפעיל משפיע על יכולת הספיחה? (גרגירי או אבקתי).

שאלת החקר:
כיצד סוג צבע המאכל משפיע על יכולת הספיחה של הפחם הפעיל הגרגרי?



תכנון ניסוי:                          

משתנה תלוי:
צבע התמיסה שנשאר לאחר הסינון (יכולת הספיחה)
משתנה בלתי תלוי: 
סוגי צבעי המאכל

גורם קבוע:
כמות הפחם הפעיל 2 גרם

השערה:
עפ"י הידע שלנו בנושאי הפולימרים ומבנה וקישור, אנו יודעים שככל שמולקולות של חומר מסוים גדולות יותר כך הפחם הפעיל יצליח לספוח טוב יותר את החומר ולהפך, כלומר ככל שהמולקולות יהיו קטנות יותר, הן יחדרו דרך הפחם, לא "ייתפסו" על ידו ולא ייספחו.                                                                לסיכום, ככל שמולקולות צבע המאכל יהיו גדולות יותר כך הן תסופחנה ע"י הפחם הפעיל ולהפך, ככל שהמולקולות יהיו קטנות יותר, הספיחה של הפחם הפעיל תהיה פחות ניכרת בו מכיוון שהן יעברו דרכו ולא ייספחו.

ציוד וחומרים:
4 מבחנות עם 2 גרם פחם פעיל גרגירים (ממוספרות מ 1 עד 4).

4 ניירות סינון

4 מבחנות ריקות (ממוספרות מ 1 עד 4).

4 משפכים

מבחנה שבתוכה 15 מ"ל תמיסת צבע מאכל אדום מרוכזת.

מבחנה שבתוכה 15 מ"ל תמיסת צבע מאכל סגול מרוכזת.

מבחנה שבתוכה 15 מ"ל תמיסת צבע מאכל צהוב מרוכזת.

מבחנה שבתוכה 15 מ"ל תמיסת צבע מאכל כחול מרוכזת.


מהלך הניסוי:
1. הוספנו 15 מ"ל תמיסה של צבע מאכל אדום לתוך מבחנה בעלת פחם פעיל גרגירי שממוספרת כמבחנה מספר 1.
סגרנו את הפקק את המבחנה וניערנו היטב.
הנחנו את נייר הסינון על המשפך, ושמנו אותו על מבחנה ריקה מספר 1.
שפכנו את תכולת מבחנה 1 עם צבע המאכל והפחם הפעיל לתוך מבחנה ריקה מספר 1, כאשר התמיסה עברה דרך המשפך.
המתנו עד סיום הסינון.

2. הוספנו 15 מ"ל תמיסה של צבע מאכל כחול לתוך מבחנה בעלת פחם פעיל גרגירי שממוספרת כמבחנה מספר 2.
סגרנו את הפקק את המבחנה וניערנו היטב.
הנחנו את נייר הסינון על המשפך, ושמנו אותו על מבחנה ריקה מספר 2
שפכנו את תכולת מבחנה 2 עם צבע המאכל והפחם הפעיל לתוך מבחנה ריקה מספר 2, כאשר התמיסה עברה דרך המשפך.
המתנו עד סיום הסינון.

3. הוספנו 15 מ"ל תמיסה של צבע מאכל צהוב לתוך מבחנה בעלת פחם פעיל גרגירי שממוספרת כמבחנה מספר 3.
סגרנו את הפקק את המבחנה וניערנו היטב.
הנחנו את נייר הסינון על המשפך, ושמנו אותו על מבחנה ריקה מספר 3.
שפכנו את תכולת מבחנה 3 עם צבע המאכל והפחם הפעיל לתוך מבחנה ריקה מספר 3, כאשר התמיסה עברה דרך המשפך.
המתנו עד סיום הסינון.

4. הוספנו 15 מ"ל תמיסה של צבע מאכל סגול, בריכוז של 30% לתוך מבחנה בעלת פחם פעיל גרגירי שממוספרת כמבחנה מספר4  .
סגרנו את הפקק את המבחנה וניערנו היטב.
הנחנו את נייר הסינון על המשפך, ושמנו אותו על מבחנה ריקה מספר 4.
שפכנו את תכולת מבחנה 4 עם צבע המאכל והפחם הפעיל לתוך מבחנה ריקה מספר 4, כאשר התמיסה עברה דרך המשפך.
המתנו עד סיום הסינון.

#בתום כל ניסוי מתבוננים בצבע התסנין ובאופן ויזואלי (לפי מראית עין) קובעים את יכולת ספיחה.






	סוג צבע
	אדום
	כחול
	צהוב
	סגול

	לפני הניסוי
	מבחנה עם 15 מ"ל תמיסת צבע מאכל אדום מעורבבת עם גרגירי פחם פעיל-2 גרם
	מבחנה עם 15 מ"ל תמיסת צבע מאכל כחול מעורבבת עם גרגירי פחם פעיל-2 גרם
	מבחנה עם 15 מ"ל תמיסת צבע מאכל צהוב מעורבבת עם גרגירי פחם פעיל-2 גרם
	מבחנה עם 15 מ"ל תמיסת צבע מאכל סגול מעורבבת עם גרגירי פחם פעיל-2 גרם

	בזמן הניסוי
	תמיסת צבע המאכל שנמצאת במבחנה עם גרגירי הפחם הפעיל בקושי נחלשת

	תמיסת צבע המאכל שנמצאת במבחנה עם גרגירי הפחם הפעיל נחלשת מעט

	תמיסת צבע המאכל שנמצאת במבחנה עם גרגירי הפחם הפעיל נחלשת מאוד

	תמיסת צבע המאכל שנמצאת במבחנה עם גרגירי הפחם הפעיל בקושי נחלשת


	לאחר הניסוי
	הגרגירים של הפחם הפעיל נשארו על גבי נייר הסינון, ובמבחנה נשאר צבע מאכל אדום כהה
	הגרגירים של הפחם הפעיל נשארו על גבי נייר הסינון, ובמבחנה נשאר צבע מאכל כחול מעט בהיר 
	הגרגירים של הפחם הפעיל נשארו על גבי נייר הסינון, ובמבחנה נשאר צבע מאכל צהבהב בהיר מאוד
	הגרגירים של הפחם הפעיל נשארו על גבי נייר הסינון, ובמבחנה נשאר צבע מאכל סגלגל בהיר

	
	כאשר סגרנו את המבחנות עם צבע המאכל וניערנו יצאו בועות אוויר והניילון שבעזרתו עטפנו את פתח המבחנה התנפח מעט.



טבלת תצפיות:

טבלת תוצאות:
יכולת הספיחה של הפחם כפונקציה של סוג הצבע הנספח
	סוג צבע המאכל
	יכולת להיספח (במספרים מ 1 עד 4)
	צבע תמיסת צבע המאכל לאחר סינון

	אדום
	גרועה (1)
	אדום רגיל

	כחול
	לא טובה (2)
	כחול מעט בהיר

	סגול
	טובה (3)
	סגלגל בהיר

	צהוב
	טובה מאוד (4)
	צהבהב בהיר מאוד-כמעט שקוף


הצגת הנתונים בגרף:

פירוש הגרף והתוצאות:
עפ"י הגרף אנו רואים כי לצבע המאכל הצהוב יש את יכולת הספיחה הטובה ביותר. לאחר מכן לצבע הסגול, אחריו הכחול ולבסוף האדום.

מסקנות:
יכולת הספיחה הטובה ביותר היא לצבע מאכל הצהוב, מנוסחות מרחביות של מולקולות שמצורפות בסוף הניסוי, אנו רואים שמולקולות צבע הצהוב הן הגדולות ביותר, ולכן הוא לא חדר דרך הפחם הפעל אלא "נתפס" ע"י ונספח. אחריו השני בגודלו בגודל מולקולותיו נמצא צבע המאכל הסגול, לאחר מכן הכחול, וצבע המאכל בעל המולקולות הקטנות ביותר הוא צבע המאכל האדום, כיוון שהוא בקושי נספח ע"י הפחם הפעיל, אני מסיקים שמולקולותיו קטנות מאוד שחדרו דרך הפחם הפעיל ולא "נתפסו" על-ידו.
השערתנו הייתה אכן נכונה, ככל שהמולקולות של צבע המאכל גדולות יותר כך הן תסופחנה ע"י הפחם  הפעיל בצורה טובה יותר ולהפך, ככל שהמולקולות תהיינה קטנות יותר, ספיחת הפחם הפעיל תהיה פחות טובה, המולקולות יחדרו דרך הפחם ולא "ייתפסו".
מסקנה נוספת: בזמן ערבוב תמיסת צבע המאכל עם הפחם הפעיל הגרגירי, הניילון שעטף את פתח המבחנה התנפח במעט, אנו מסיקים כי בעת התגובה השתחרר גז. הסבר לכך: בגרגירי הפחם יש אוויר, כאשר המים עם צבע המאכל נכנסים, האוויר יוצא ולכן אנחנו רואים בועות וגם מרגישים שהשתחרר גז-אויר.


דיון מסכם:

הגורמים העלולים לגרום לאי-דיוק:
1. חלק מהחומר (התמיסה) עלול להישאר על נייר הסינון.
2. חלק מהתמיסה נשאר במבחנות.
3. ריכוזי צבעי המאכל לא מדויקים
4. לא השתמשנו במכשירי מדידה מדויקים כדי לבדוק את יכולת הספיחה, אלא ע"פ מראית העין.
5. תוצאות הניסוי נמצאות בתחום מסוים של מדידות ומתאימות לתנאים שהיו קיימים בזמן הניסוי לכן, מסקנות הניסוי נכונות רק לתחום התוצאות שהתקבלו. 
*ייתכן שבתנאים אחרים ובתחומים אחרים של מדידות היינו מגיעים למסקנות אחרות.


הצעות לשיפור הניסוי:
1. להשתמש בנייר סינון דק יותר כדי שהתוצאות יהיו מדויקות יותר.

2. לשטוף את המבחנות עם מים כדי לא לאבד שאריות חומר ובסופו של דבר  לאזן את כמות המים בכל המבחנות.

3. לחזור כמה פעמים על הניסוי ולקחת ממוצע של תוצאות על מנת שהניסוי יהיה מהימן.


סיכום:
במעבדה זו נגענו בנושאים הקשורים למבנה וקישור של חומר וראינו שככל ששטח הפנים של חומר גדול יותר כך הוא יכול לספוח אליו חומרים ביתר קלות, מהירות ואיכות. כמו כן ראינו שיש הבדל בכושר סיפוחם של צבעי מאכל שונים.                                                                                                                    מסקנות אלו יכולות לעזור לתעשיינים ומיצריי הפילטרים לפתח את המוצר היעיל ביותר.






שאלות נוספות שהתעוררו בעקבות ביצוע הניסוי:
1. האם כמות הגז הנפלטת בעת התגובה מושפעת מאיכות הספיחה?

2. במידה והיינו מערבבים מספר צבעים, מה היה קורה? אילו צבעים היינו רואים יותר ואילו פחות?

3. אם היינו חוזרים על הניסוי בפחם אבקתי האם היינו מקבלים את אותם התוצאות?


חלוקת העבודה בין חברי הקבוצה:
אנו חברי הקבוצה חילקנו את ביצוע הניסוי בינינו באופן שווה. שניים ביצעו באופן פיזי את הניסוי והשלישי והרביעי רשמו את התוצאות.


ביבליוגרפיה:                          


http://www.tami4.co.il/tech_coal.asp
http://www.sii.org.il/siisite.nsf/Pages/937180B9ACFD4CF642256A0F004E35EA
http://stwww.weizmann.ac.il/g-chem/center/abach.doc
http://www.safewater.org.il/Tap_Water.htm


יכולת הספיחה כפונקציה של סוג החומר הסופח

גיר אבקתי	פחם פעיל גרגירי	פחם פעיל אבקתי	1	2	3	סוג החומר הסופח 

יכולת הספיחה (ביחידות מ 1-3)

היכולת של הפחם הפעיל הגרגרי להיספח כפונקצייה של סוג צבע המאכל

אדום	כחול	סגול	צהוב	1	2	3	4	סוג צבע המאכל

היכולת להיספח ע"י פחם פעיל גרגירי (ביח' מ-1 עד 4)

